KOMISJONI ARUANNE EUROOPA PARLAMENDILE JA NÕUKOGULE 5. FINANTSARUANNE EUROOPA PARLAMENDILE JA NÕUKOGULE: EUROOPA PÕLLUMAJANDUSE TAGATISFONDI kohta 2011. EELARVEAASTA /* COM/2012/0484 final */





SISUKORD 1........... EELARVEMENETLUS................................................................................................. 3 2........... KASSAJÄÄK JA ASSIGNEERINGUTE HALDAMINE............................................. 6 3........... EAGFi 2011. AASTA EELARVE TÄITMINE.............................................................. 9 4........... MÄRKUSED EAGFi 2011. AASTA EELARVE TÄITMISE KOHTA......................... 9 5........... SIHTOTSTARBELISE TULU HALDAMINE............................................................. 11 6........... JAOTUS KULULIIKIDE KAUPA............................................................................. 12 1. lisa 2. lisa 3. lisa 4.-I lisa 4.-II lisa 5. lisa 6. lisa || EAGFi 2011. aasta eelarvemenetlus EAGFi EELARVE OSA ELi (komisjon) eelarves – eelarveaastad 2005–2011 EELARVE TÄITMISE ANALÜÜS – 2011. EELARVEAASTA EELARVE TÄITMISE ANALÜÜS – 2011. EELARVEAASTA. SIHTOTSTARBELINE TULU. C4 EELARVE TÄITMISE ANALÜÜS – 2011. EELARVEAASTA. SIHTOTSTARBELINE TULU. C5 EAGFi eelarve täitmine peatükkide ja liikmesriikide kaupa – 2011. eelarveaasta EAGFi kululiikide jaotuse muutumine eelarveaastatel 2006 – 2011 Märkus: Käesolevale aruandele on lisatud komisjoni üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Euroopa veebilehel (http://ec.europa.eu/agriculture/fin/finrep_en.htm). KOMISJONI ARUANNE EUROOPA PARLAMENDILE JA NÕUKOGULE 5. FINANTSARUANNE EUROOPA PARLAMENDILE JA NÕUKOGULE: EUROOPA PÕLLUMAJANDUSE TAGATISFONDI kohta 2011. EELARVEAASTA 1. EELARVEMENETLUS[1] 1.1. 2011. aasta eelarveprojekt Komisjon võttis vastu 2011. aasta eelarveprojekti ja esitas selle eelarvepädevatele institutsioonidele 27. aprillil 2010. Kulukohustuste assigneeringud, mis on kavandatud 2007.–2013. aasta finantsraamistiku rubriigist 2 rahastatavale Euroopa Põllumajanduse Tagatisfondile (edaspidi „EAGF”), on kokku 43 747,4 miljonit eurot. Nõukogu võttis 8. juulil 2010 vastu oma seisukoha 2011. aasta eelarveprojekti kohta, kusjuures võrreldes komisjoni eelarveprojektiga vähendas ta EAGFi kulukohustuste assigneeringuid 470,2 miljoni euro võrra 43 277,2 miljonile eurole. Teiselt poolt võttis Euroopa Parlament 13. oktoobril 2010 vastu oma seisukoha 2011. aasta eelarveprojekti kohta, kusjuures võrreldes komisjoni eelarveprojektiga suurendas ta EAGFi kulukohustuste assigneeringuid 365,8 miljoni euro võrra 44 113,4 miljonile eurole. 1.2. 2011. aasta kirjalik muutmisettepanek 20. oktoobril 2010 võttis komisjon vastu 2011. aasta eelarveprojekti kirjaliku muutmisettepaneku nr 3, milles määrati EAGFi vajalikeks kulukohustuste assigneeringuteks 43 401,2 miljonit eurot. Võrreldes eelarveprojektis ettenähtud summaga oli kõnealune summa 346,2 miljoni euro võrra väiksem. Kõnealune vähenemine oli eelkõige tingitud põllumajandusturgude soodsast olukorrast (– 136 miljonit eurot) ning 2011. aastal eeldatavasti kasutada olevast sihtotstarbelisest tulust (229 miljonit eurot). 1.3. 2011. aasta eelarve vastuvõtmine 2011. aastal kohaldati esimest korda uut iga-aastast eelarvemenetlust, mis on ette nähtud Lissaboni lepinguga Euroopa Liidu toimimise lepingu (ELTL) artiklis 314. Komisjoni eelarveprojekti suhtes lahknevate seisukohtade tõttu kohtusid nõukogu ja Euroopa Parlament lepituskomitees 21-päevase lepitusperioodi jooksul. Kõnealuse perioodi lõpuks 15. novembril 2010 ei olnud nad 2011. aasta eelarve suhtes siiski veel kokkuleppele jõudnud. Seepärast tegi komisjon vastavalt Euroopa Liidu toimimise lepingu (ELTL) artiklile 314 uue eelarveprojekti ettepaneku 26. novembril 2010. Eelarvepädevad institutsioonid võtsid vastu komisjoni uue eelarveprojekti, mille parlament kiitis hääletusel heaks 15. detsembril 2010. EAGFi 2011. aasta eelarve hõlmas kulukohustuste ja maksete assigneeringuid järgmistes summades: – vastavalt 42 508,3 miljonit eurot ja 42 509,1 miljonit eurot põllumajanduse turumeetmete ja otsetoetuste jaoks (poliitikavaldkond 05); – vastavalt 352,9 miljonit eurot ja 253,7 miljonit eurot veterinaar- ja fütosanitaarmeetmete jaoks (poliitikavaldkond 17); – vastavalt 30 miljonit eurot ja 25,8 miljonit eurot kalanduse jaoks (poliitikavaldkond 11). EAGFi eelarve kulukohustuste assigneeringute kogusumma on 42 891,2 miljonit eurot ja maksete assigneeringute kogusumma 42 788,5 miljonit eurot. Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otseselt rakendatavate meetmete puhul kasutatakse liigendatud assigneeringuid. Kõnealused meetmed on peamiselt seotud põllumajandustoodete müügiedenduse, poliitilise strateegia ja põllumajanduse kooskõlastusmeetmete ning samuti kalanduse ning veterinaar- ja fütosanitaarmeetmega. Konkreetselt oli heakskiidetud EAGFi kulukohustuste assigneeringute 42 891,2 miljoni euro suurusest summast 2 964,9 miljonit eurot ette nähtud peatüki 05 02 kohasteks turumeetmeteks ja 39 771,1 miljonit peatüki 05 03 kohasteks otsetoetusteks. Lisaks on 2011. aasta eelarves veterinaar- ja fütosanitaarmeetmete (poliitikavaldkond 17 tervise- ja tarbijakaitse) kulukohustuste assigneeringuteks ette nähtud 352,9 miljonit eurot ning kalandusturgude (poliitikavaldkond 11 merendus- ja kalandusasjad) kulukohustuste assigneeringuteks 30 miljonit eurot. Üksikasjalikuma teabe saamiseks vt 1. lisa. 1.4. EAGFi sihtotstarbelised tulud[2] Vastavalt ühise põllumajanduspoliitika rahastamist käsitleva nõukogu määruse (EÜ) nr 1290/2005 artiklile 34 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbelise tuluna. Seda sihtotstarbelist tulu saab kasutada kas osaliselt või täielikult EAGFi kulude katmiseks, kui eelarvepädevate institutsioonide eraldatud eelarveassigneeringutest ei piisa liikmesriikide kulude rahastamiseks. Juhul kui kogu tulu või osa sellest jääb kasutamata, kantakse see automaatselt üle järgmisse eelarveaastasse järgmise eelarveaasta vajaduste katmiseks. 2011. aasta eelarve koostamisel esitati prognoos nii 2011. eelarveaastal kogutava tulu kohta kui ka 2010. eelarveaastast 2011. eelarveaastasse ülekantava summa kohta. Seda prognoosi võeti arvesse, kui eelarvepädevad institutsioonid võtsid vastu 2011. aasta eelarve. Täpsemalt: – vastavuse kontrolli kohastest korrigeerimistest ja eeskirjade eiramisest laekuva tulu suuruseks hinnati vastavalt 600 miljonit ja 88 miljonit eurot ning piimamaksust laekuva tulu suuruseks hinnati 19 miljonit eurot; seega hinnati, et 2011. eelarveaasta jooksul saadakse sihtotstarbelist tulu kokku 707 miljonit eurot; – 2010. eelarveaastast 2011. eelarveaastasse eeldatavasti ülekantava sihtotstarbelise tulu suuruseks hinnati 540 miljonit eurot. 1 247 miljoni euro suurust kogusummat võeti arvesse, vähendades puu- ja köögiviljasektoris tootjaorganisatsioonide rakendusfondideks ning ühtseks otsemaksete kavaks taotletud assigneeringuid vastavalt 500 miljoni euro ja 747 miljoni euro võrra. Pärast kõnealuste summade arvessevõtmist eraldasid eelarvepädevad institutsioonid komisjoni ettepanekute kohaselt kõnealustele kavadele assigneeringuid vastavalt 292 miljoni euro ja 30 389 miljoni euro ulatuses. Eespool nimetatud heakskiidetud assigneeringute ja sihtotstarbelise tulu summa on vastavuses assigneeringute hinnangulise koguvajadusega, mis puu- ja köögiviljasektori tootjaorganisatsioonide rakendusfondide puhul on 792 miljonit eurot ja ühtse otsemaksete kava puhul 31 136 miljonit eurot. 1.5. Ajutised ümberkorraldusmaksed suhkrusektoris[3] Määruse (EÜ) nr 320/2006 artikli 11 kohaseid suhkrusektori ajutisi ümberkorraldusmakseid käsitatakse sihtotstarbelise tuluna, mis on ette nähtud suhkrusektori ümberkorraldusabi ja suhkruvaldkonna ümberkorraldusfondis ettenähtud muude toetuste rahastamiseks. Turustusaastatel 2006/2007 kuni 2008/2009 olid kõnealused summad seotud igas liikmesriigis ettevõtjatele määratud suhkru, inuliinisiirupi ja isoglükoosi kvootidega ning liikmesriikidel tuli need fondi maksta. 2011. aasta eelarve koostamise ajal eeldati, et 2010. eelarveaastast kantakse 2011. eelarveaastasse üle 1 015 miljonit eurot. 1.6. EAGFi eelarve osa ELi kogueelarves EAGFi lõpliku eelarve (kulukohustuste assigneeringud) osa Euroopa Liidu 2004.–2010. aasta üldeelarves on esitatud 2. lisas. 2. KASSAJÄÄK JA ASSIGNEERINGUTE HALDAMINE 2.1. Assigneeringute haldamine 2.1.1. 2011. eelarveaastal kasutada olnud assigneeringud: eurodes || Eelarve kulude jagu (1) || Kulukohustuste assigneeringud || Maksete assigneeringud || Eelarve tuluosa (sihtotstarbeline tulu) (2) || Prognoosid 1. EAGFi esialgsed assigneeringud, millest || 42 891 201 900 || 42 788 499 841 || 1. Nõuetele vastavuse kontrollimine ja heakskiitmine || 600 000 000 1a. Eelarve täitmise assigneeringud koostöös liikmesriikidega || 42 465 900 000 || 42 465 900 000 || 2. Rikkumised || 88 000 000 1b. Otsese tsentraliseeritud eelarve täitmise assigneeringud (3) || 425 301 900 || 322 599 841 || 3. Piimamaks || 19 000 000 2. Paranduseelarve nr 6/2011 || -23 140 000 || 0 || 4. Ajutised ümberkorraldusmaksed suhkrusektoris (4) || 0 3. Ülekandmine EAGFi / EAGFist aastas || 500 000 || 3 110 000 || Sihtotstarbelise tulu prognoos kokku || 707 000 000 4. EAGFi lõplikud assigneeringud, millest || 42 868 561 900 || 42 791 609 841 || || 4a. Eelarve täitmise assigneeringud koostöös liikmesriikidega || 42 465 900 000 || 42 465 900 000 || || 4b. Otseses tsentraliseeritud eelarve täitmise assigneeringud || 402 661 900 || 325 709 841 || || (1) 2011. aasta eelarvesse kirjendatud assigneeringud, võttes arvesse 2011. aastal kogutavate sihtotstarbeliste tulude prognoosi ja 2010. aasta eelarveaastast 2011. eelarveaastasse ülekantavat sihtotstarbelist tulu kooskõlas nõukogu määruse (EÜ) nr 1605/2002 artikliga 10. (2) Sihtotstarbeline tulu: kogutava sihtotstarbelise tulu prognoos. Tulude reale ei ole tulusid kirjendatud (p.m.),[4] kuid prognoositav summa on märgitud eelarveselgitustes. (3) 83 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17 tervise- ja tarbijakaitse) kuludeks. Ülejäänud assigneeringud on seotud poliitilise strateegia ja kooskõlastusmeetmetega (10 %) (poliitikavaldkond 05 põllumajandus ja maaelu areng) ning kalandusturgude meetmetega 7 %) (poliitikavaldkond 11merendus- ja kalandusasjad). (4) Seda tulu kasutatakse suhkruvaldkonna ümberkorraldusfondi toetustega seotud kulude katmiseks. 2.1.2. 2011. eelarveaastal kasutada olnud assigneeringute kasutamine: In EUR || Kulukohustuste assigneeringute kasutamine || Maksete assigneeringute kasutamine Eelarve täitmine koostöös liikmesriikidega (1) || 43 772 404 535.48 || 43 772 404 535.48 Otsese tsentraliseeritud eelarve täitmise raames tehtud kulutused || 385 606 709.61 || 344 507 317.37 Kokku (sealhulgas suhkruvaldkonna ümberkorraldusfond) Suhkruvaldkonna ümberkorraldusfond Kokku (välja arvatud suhkruvaldkonna ümberkorraldusfond) || 44 158 011 245.09 187 935 635.21 43 970 075 609.88 || 44 116 911 852.85 187 935 635.21 43 928 976 217.64 (1) Määratud summad. Kulukohustused ja maksed miinus saadud sihtotstarbeline tulu eelarve täitmiseks koostöös liikmesriikidega: 43 105 570 603,39 eurot. 2011. eelarveaastal kasutati kulukohustuste assigneeringuid kokku 44 158 011 245,09 euro ulatuses, samal ajal kui tegelikud maksete assigneeringud olid 44 116 911 852,85 eurot. 2.1.3. Eelarve heakskiidetud assigneeringute täitmine – Komisjoni poolt otsese tsentraliseeritud juhtimise raames tehtud kulutused eurodes Otsese tsentraliseeritud eelarve täitmise raames tehtud kulutused || Kulukohustuste assigneeringud || Vabastatud summad || Maksete assigneeringud || Ülekandmised 2012. aastasse (2) Assigneeringud (C1) (1) || 402 661 900.00 || - || 325 709 841.00 || - Kasutamine (C1) || 385 156 336.70 || - || 304 613 983.52 || 15 480 489.32 Tühistatud assigneeringud || 17 505 563.30 || - || 5 615 368.16 || - (1) C1 tähistab eelarve heakskiidetud assigneeringuid. Kõnealune summa hõlmab ülekandeid EAGFi / EAGFist: 500 000 eurot kulukohustuste assigneeringuteks ja 3 110 000 eurot maksete assigneeringuteks. (2) 2012. aastasse kantakse üle üksnes liigendamata assigneeringud 2011. aasta eelarves oli otsese tsentraliseeritud eelarve täitmisega seotud kuludeks ette nähtud 402,7 miljoni euro ulatuses kulukohustuste assigneeringuid. 2011. aastal tehti maksekohustusi 385,2 miljonit euro ulatuses. 17,5 miljoni euro suurune assigneeringute vahe tühistati. 81,9 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17) kuludeks. Ülejäänud assigneeringud on seotud põllumajanduse ja maaelu arenguga (poliitikavaldkond 05, 10,5 %) ja kalandusega (poliitikavaldkond 11, 7,6 %). Alates 2007. aastast ja kooskõlas finantsmääruse artikliga 149 on enamik EAGFi kulude assigneeringuid, mida komisjon on teinud seoses otsese eelarve täitmisega, liigendatud assigneeringud. Automaatselt 2012. aastasse ülekantavad summad, mis on seotud liigendamata assigneeringutega, on 15,5 miljonit eurot. 2.2. Igakuised maksed 2.2.1. Igakuised maksed liikmesriikidele 2.2.1.1. Igakuised maksed tehtud kulude põhjal Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta)[5] artiklis 15 on sätestatud, et „komisjon teeb igakuised maksed liikmesriikide akrediteeritud makseasutuste kulude hüvitamiseks asjaomase kuu jooksul”. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval. Igakuised maksed on juba tehtud netokulude (pärast tulude mahaarvamist) hüvitus, mis on liikmesriikide käsutusse antud nende poolt esitatavate igakuiste kuluaruannete alusel[6]. Kulude ja tulude igakuist kirjendamist kontrollitakse ja parandatakse üksikasjalike aruannete alusel[7]. Pealegi saavad maksed lõplikuks alles pärast seda, kui komisjon on neid kontrollinud raamatupidamisarvestuse kontrollimise ja heakskiitmise menetluse raames. Igakuiste maksete süsteemi kasutatakse maksete puhul, mida liikmesriigid tegid alates 16. oktoobrist 2010 kuni 15. oktoobrini 2011. Ülejäänud maksed teeb komisjon otse seoses piiratud hulga meetmetega. 2011. eelarveaastal tehtud igakuiste maksete netosumma oli 43 105 570 603,39 eurot. 2.2.1.2. Otsused 2011. aasta igakuiste maksete kohta 2011. eelarveaastaks võttis komisjon vastu kaksteist otsust igakuiste maksete kohta. Lisaks sellele otsustati 2011. aasta detsembris teha täiendav kuumakse, millega kohandati juba tehtud maksed asjaomasesse aastasse kirjendatavate kogukuludega. 3. EAGFi 2011. AASTA EELARVE TÄITMINE 3.1. EAGFi eelarveassigneeringute kasutamine Eelarvet täideti mahus 43 970,1 miljonit eurot. Kulusid rahastati eelarve esialgsete assigneeringute kaudu, kasutades täies ulatuses sihtotstarbelist tulu 905,1 miljonit eurot, mis kanti üle 2010. aastast, ja osa 2011. aastal kogutud sihtotstarbelist tulu, mis moodustas 666,8 miljoni euro suurusest kogusummast 225,3 miljonit eurot. Põllumajanduse ja maaelu arengu (poliitikavaldkond 05) puhul moodustasid turumeetmetega seotud kulud 3 334,1 miljonit eurot ja otsetoetustega seotud kulud 40 178 miljonit eurot. Turumeetmete ja otsetoetustega seotud kulud ületasid eelarveassigneeringuid ning see kaeti osaliselt muudest eelarvepunktidest ümberpaigutatud assigneeringutega ja osaliselt EAGFi sihtotstarbelise tuluga. Lisaks sellele sisaldab eespool nimetatud eelarve täitmise kogusumma assigneeringuid kalanduse turumeetmeteks (poliitikavaldkond 11) 30 miljoni euro ulatuses ning veterinaar- ja fütosanitaarmeetmeteks (poliitikavaldkond 17) 314,6 miljoni euro ulatuses. Üksikasju eelarve täitmise kohta poliitikavaldkondade kaupa vt 3. lisa. 5. lisas on esitatud turumeetmete, otsetoetuste ja põllumajanduskulude auditi jaotus eelarvepunktide ja liikmesriikide kaupa. 4. MÄRKUSED EAGFi 2011. AASTA EELARVE TÄITMISE KOHTA Järgneb 3. lisas esitatud üksikasjadel põhinev lühikommentaar põllumajanduseelarve täitmise kohta 4.1. Peatükk 05 02: Sekkumised põllumajandusturgudel 4.1.1. Sissejuhatus Selle eelarvevaldkonna kogumaksed olid 3 344,1 miljonit eurot ja neid rahastati 2 964,9 miljoni euro ulatuses heakskiidetud eelarveassigneeringutest ja 639,7 miljoni euro ulatuses sihtotstarbelisest tulust. Tuleks märkida, et C1 assigneeringud 247,5 miljonit eurot paigutati ümber eelarvepunkti 05 07 01 06, et katta negatiivsete kulude summa – 272 miljonit eurot, mis lõpuks lisati 2011. aasta eelarvesse EAGFi raamatupidamisarvestuse kontrollimise ja heakskiitmise jaoks. Sihtotstarbelise kulu puhul kasutati 628,9 miljonit eurot puu- ja köögiviljasektori kulude katmiseks ning ülejääk kanti üle 2012. aastasse. Eelarveassigneeringute alakasutusega punktidest paigutati kasutada olevad assigneeringud ümber muudesse eelarvepunktidesse, et katta vajalikud täiendavad summad vastavalt vajadusele. 4.1.2. Teravili Tehtud kulu oli – 156,2 miljonit eurot. Kõnealune negatiivne summa väljendab 2011. eelarve jaoks realiseeritud tulu, mis tulenes sellest, et riiklikest varudest võeti välja 5,4 miljonit tonni teravilja ostuhindadest kõrgema keskmise hinnaga. 4.1.3. Toiduabiprogrammid Liikmesriigid on 2011. aastal peaaegu täielikult rakendanud toiduabi jaotamise kava enim puudustkannatavatele isikutele. Lisaks sellele maksid liikmesriigid eelmiste aastate kavadega seotud haldus- ja transpordikulusid. Sellest tulenes 2011. aasta eelarveassigneeringute ületäitmine 15 miljonit eurot. 4.1.4. Puu- ja köögivili Eelarve ülekasutamine kõnealuses sektoris oli peamiselt tingitud sellest, et liikmesriigid tegid kulutusi, mis olid seotud puu- ja köögiviljasektori toetamise erakorraliste meetmetega, mille komisjon võttis vastu E. coli bakteri puhanguga seotud kriisi tagajärjel (määrus (EL) nr 585/2011), ning tootjarühmadele eeltunnustuse saamiseks antava abiga. Need maksed kaeti muudest eelarvepunktidest ümberpaigutatud assigneeringutega ning kõnealuse sektori jaoks eraldatud sihtotstarbelise tuluga. 4.1.5. Viinamarjakasvatussaadused Selles sektoris rahastatakse esmaste meetmetena riiklikke tugiprogramme ja väljajuurimiskava. Liikmesriikide kulud seoses riiklike tugiprogrammidega olid kõnealustes programmides kavandatud summadest pisut väiksemad, kuid programme rakendati siiski rahuldavalt ligikaudu 98 % ulatuses prognoositavatest assigneeringutest. Ka olid liikmesriikide kulud seoses väljajuurimiskavale antava toetusega väiksemad kui eelarves selleks ettenähtud summa. 4.1.6. Veise- ja vasikaliha Eelarve ülekasutamine kõnealuses sektoris oli peamiselt tingitud sellest, et liikmesriigid tegid suuremaid makseid värske ja külmutatud liha suuremate koguste ning suurema hulga elusloomade eksporditoetusteks. Kõnealust ülekasutamist rahastati muudest eelarvepunktidest heakskiidetud assigneeringute ümberpaigutamise teel. 4.1.7. Artikkel 05 02 15: Sealiha, munad ja kodulinnuliha, mesindus ja muud loomakasvatussaadused Eelarve ülekasutamine kõnealuses sektoris oli peamiselt tingitud sellest, et liikmesriigid tegid makseid linnuliha eksporditoetusteks ning komisjoni poolt 2011. aasta jaanuaris vastu võetud sealiha eraladustusabi kava jaoks (määrus (EL) nr 68/2011). Kõnealust ülekasutamist rahastati muudest eelarvepunktidest heakskiidetud assigneeringute ümberpaigutamise teel. 4.2. Peatükk 05 03: Otsetoetused 2011. aasta eelarves kõnealuse peatüki heakskiidetud assigneeringud olid 39 771,1 miljonit eurot ja maksete assigneeringud ligikaudu 40 178 miljonit eurot. EAGFi kulude 2011. aasta tase oli võrreldes 2010. aasta tasemega kõrgem eelkõige EL 12 riikidele otsetoetuste andmise järkjärgulise suurendamise tõttu kõnealusel aastal. Ühte osa ühtsest otsemaksete kavast oli ette nähtud rahastada sihtotstarbelisest tulust, mis seega tingis näilise ülekasutamise, mis osaliselt kaeti kõnealusest tulust ja osaliselt muudest eelarvepunktidest heakskiidetud assigneeringute ümberpaigutamise teel. 4.3. Peatükk 05 07: Põllumajanduskulude audit 4.3.1. Artikkel 05 07 01: Põllumajanduskulude kontroll See artikkel hõlmab peamiselt summasid, mis kanti EAGFi eelarvesse üle seoses raamatupidamisarvestuse korrigeerimise ja toetusesaajatele tehtavate maksete tähtaegade eiramisega. Käesoleval aastal on komisjon siiski teinud liikmesriikide kontodes positiivseid korrektsioone kogusummas 66,6 miljonit eurot. Eelarvepädevate institutsioonide vastuvõetud 2011. aasta eelarveassigneeringud olid raamatupidamisarvestuse kontrollimise ja heakskiitmise negatiivsete korrigeerimiste puhul – 272 miljonit eurot. Komisjon sulges selle konto, paigutades muudest eelarvepunktidest ümber heakskiidetud assigneeringud 338,6 miljonit eurot. 5. SIHTOTSTARBELISE TULU HALDAMINE 5.1. EAGFi sihtotstarbeline tulu 2010. aastast 2011. aastasse tegelikult ülekantud sihtotstarbeline tulu oli 905,1 miljonit eurot, mida kasutati täies ulatuses 2011. aasta eelarveaasta kulude rahastamiseks kooskõlas finantsmääruse artikliga 10. Kõnealuse summaga kaeti tootjaorganisatsioonide rakendusfondidega seotud kulud 403,6 miljoni euro ulatuses ja ühtse otsemaksete kavaga seotud kulud 501,5 miljoni euro ulatuses. 2011. aastal kogutud sihtotstarbelise tulu kohta on 4. lisas näha, et 666,8 miljoni euro suurust tulu koguti järgmistest allikatest: – vastavuse kontrolli menetluse kohased finantskorrigeerimised, ligikaudu 467,3 miljonit eurot, – eeskirjade eiramise eest sissenõutud summa ligikaudu 177,6 miljonit eurot, – piimamaks, mida koguti ligikaudu 21,9 miljonit eurot. Osa 2011. aastal kogutud sihtotstarbelisest tulust, mis moodustas 225,3 miljonit eurot, kasutati selleks, et katta aasta jooksul puu- ja köögiviljasektoris tehtud kulud. 2011. aastal kogutud sihtotstarbelise tulu 441,5 miljoni euro suurune ülejääk kantakse automaatselt üle 2012. eelarveaastasse kõnealuse eelarveaasta kulude katmiseks. Täpsema teabe saamiseks vt 4.-I lisa ja 4.-II lisa. 5.2. Suhkrusektori ajutiste ümberkorraldusmaksetega seotud sihtotstarbeline tulu Kooskõlas õigusaktidega ei ole alates 2009. aasta novembrist liikmesriikidelt uusi ajutisi ümberkorraldusmakseid kogutud. Seepärast on suhkruvaldkonna ümberkorraldusfondi saadaolev sihtotstarbeline tulu võrdne 2010. eelarveaastast ülekantud summaga 1 044,8 miljonit eurot. Pärast liikmesriikide suhkruvaldkonna ümberkorraldusfondi toetusega seotud kulude tasumist 187,9 miljoni euro ulatuses (vt punkt 5.3 allpool) kantakse jääksumma ligikaudu 856,8 miljonit eurot üle 2012. eelarveaastasse, et katta suhkruvaldkonna ümberkorraldusfondi toetusega seotud kulusid asjaomasel aastal. Täpsema teabe saamiseks vt 4.-I lisa ja 4.-II lisa. 5.3. Suhkruvaldkonna ümberkorraldusfond Liikmesriikidele on suhkrutööstuse ümberkorraldamise, mitmekesistamise ning suhkru rafineerimise jaoks tehtud maksete hüvitamiseks tasutud 187,9 miljonit eurot. Kõnealuste toetuste eest tasuti liikmesriikidele 1 044,8 miljonit eurot eespool punktis 5.2 osutatud sihtotstarbelisest tulust. Täpsema teabe saamiseks vt 3. lisa. 6. JAOTUS KULULIIKIDE KAUPA EAGFi kogukulud oli 43 970,1 miljonit eurot (välja arvatud suhkruvaldkonna ümberkorraldusfond). Allpool esitatakse jaotus kõige olulisemate kulukategooriate kaupa koos protsendimääraga, mis näitab kulude osakaalu EAGFi 2011. aasta kogukulust. Ladustamine Ladustamiseks kulutati 194,6 miljonit eurot. Kõnealune negatiivne summa väljendab 2011. eelarve jaoks realiseeritud tulu, mis tulenes sellest, et riiklikest varudest võeti ostuhindadest kõrgema keskmise hinnaga välja teravilja, võid ja lõssipulbrit. (Täpsema teabe saamiseks vt eespool punkt 4.1.2). Eksporditoetused Eksporditoetustele kulus 179,4 miljonit eurot, st 0,4 % kogukulust, ning need olid seotud peamiselt veise-, kodulinnu- ja sealiha, piimatoodete ning I lisas nimetamata toodete ekspordiga. Muud turumeetmed Lisaks ladustamisele ja eksporditoetustele olid muude turumeetmete kulud 3 428,3 miljonit eurot, st 7,8 % aasta kogukulust. See kululiik hõlmab peamiselt teravilja, toiduabiprogrammide, puu- ja köögivilja, veini, piima- ja piimatoodete, veise- ja vasikaliha- ning sealihaga seotud kulusid. Kõnealuses kululiigis sisalduvad muud väiksemad summad ning see hõlmab raamatupidamisarvestuse kontrollimisest ja heakskiitmisest tulenevaid korrektsioone. Otsetoetused Otsetoetuste kulud olid 40 178 miljonit eurot, st 91,4 % kogukulust. Tsentraliseeritud eelarve täitmise raames tehtud otsekulud Komisjon maksis otse 385,6 miljonit eurot kulusid, st 0,9 % kogukulust, ning need olid seotud peamiselt veterinaar- ja fütosanitaarmeetmete ning põllumajandusliku raamatupidamise ja põllumajandusuuringutega. Maaelu areng endise EAGGFi tagatisrahastu raames Seoses maaelu arengukavadega ei saa enam endise EAGGFi tagatisrahastu raames teha kulukohustuste assigneeringuid. Liikmesriigid lõpetavad praegu kõnelauseid kavasid ja maksavad tagasi alusetult saadud summad. Kõnealuse artikli kohaselt tagasimakstav lõplik netosumma on – 6,6miljonit eurot. Ajavahemikul 2006-2011 toimunud muutused asjaomaste kululiikide lõikes on esitatud 6. lisas. [1] Kõnealune menetlus on esitatud 1. lisas. [2] Need summad ei ole kirjendatud eelarve tulude ridadel (artikkel 670, EAGFi sihtotstarbeline tulu), vaid on märgitud kõnealust artiklit käsitlevates eelarveselgitustes. [3] Need summad ei ole kirjendatud eelarve tulude ridadel (artikkel 680, ajutised ümberkorraldusmaksed suhkrusektoris), vaid on märgitud kõnealust artiklit käsitlevates eelarveselgitustes. [4] p.m.: märge „pro memoria”. [5] ELT L 209, 11.8.2005, lk 1. [6] Liikmesriigid esitavad kõnealused igakuised kuluaruanded kuu N+1 kümnendaks kuupäevaks. [7] Liikmesriigid esitavad üksikasjalikud aruanded (vastavalt tabelile 104) kuu N+1 kahekümnendaks kuupäevaks.